ఎం.ఆర్. రాజాకృష్ణన్

మేడయిల్ రాధాకృష్ణన్ రాజాకృష్ణన్ కేరళ రాష్ట్రానికి చెందిన సినిమా సౌండ్ డిజైనర్. తమిళం, హిందీ, తెలుగు, మరాఠీ, మలయాళ సినిమాలకు పనిచేశాడు. 2018లో వచ్చిన రంగస్థలం సినిమాకు 2019లో ఉత్తమ ఆడియోగ్రఫర్ గా జాతీయ చలనచిత్ర అవార్డును గెలుచుకున్నాడు. 2011లో ఉరుమి, చప్పా కురిష్ సినిమాల ఆడియో మిక్సింగ్‌కు కేరళ రాష్ట్ర చలనచిత్ర అవార్డును, 2013లో మంచాడికురు సినిమాకు కేరళ ఫిల్మ్ ప్రొడ్యూసర్స్ అసోసియేషన్  మంచిడికురు, పెరల్ అవార్డును గెలుచుకున్నాడు.

జననం, విద్య 
రాజాకృష్ణన్ 1977 మే 25న కేరళలోని త్రివేండ్రంలో జన్మించాడు. తండ్రి ఎంజి రాధాకృష్ణన్ మలయాళ సినిమారంగంలో ప్రసిద్ధ సంగీత దర్శకుడు, కర్ణాటక సంగీత విద్వాంసుడు. తల్లి పద్మజా రాధాకృష్ణన్ కళలు, సాహిత్యరంగంలో కృషి చేసింది. తాతయ్య మలబార్ గోపాలన్ నాయర్, నానమ్మ కమలాక్షి అమ్మ కూడా సంగీత విద్వాంసులు. బాబాయ్ ఎంజి శ్రీకుమార్ మలయాళంలో ప్రసిద్ధ గాయకుడు.

తన మేనత్త, ప్రఖ్యాత కర్నాటక గాయకురాలు డాక్టర్. కె. ఓమనకుట్టి వద్ద కర్ణాటక సంగీతాన్ని నేర్చకున్నాడు. మావేలికర కృష్ణంకుట్టి నాయర్, త్రిపుణితుర రాధాకృష్ణన్ మార్గదర్శకత్వంలో మృదంగం కూడా నేర్చుకున్నాడు. అర్థశాస్త్రంలో బ్యాచిలర్ డిగ్రీ పూర్తి చేశాడు. ఆ తర్వాత త్రిస్సూర్‌లోని చేతన స్టూడియోలో సౌండ్ డిజైనింగ్‌లో కోర్సు చేశాడు.

వృత్తిరంగం 
23 సంవత్సరాల వయస్సులో దీపన్ ఛటర్జీ దగ్గర అసిస్టెంట్ సౌండ్ ఇంజనీర్‌గా పనిచేశాడు. 2004లో జాతీయ అవార్డు పొందిన బలోతెక్కో (బెంగాలీ)తో సహా దాదాపు 70 సినిమాకు పనిచేశాడు. ఆ తర్వాత చెన్నైలోని ఫోర్ ఫ్రేమ్స్ సౌండ్ కంపెనీలో అసిస్టెంట్ సౌండ్ ఇంజనీర్‌గా చేరాడు. మలయాళంలో చాలామంది దర్శకులతో పనిచేశాడు. మలయాళం, హిందీ, తమిళం, కన్నడం, మరాఠీ, తెలుగు, బెంగాలీ వంటి వివిధ భాషలలో 200 సినిమాలకు పైగా సౌండ్ డిజైనింగ్, మిక్సింగ్ చేసాడు.

అవార్డులు 

 రంగస్థలం సినిమాకు 2019 ఉత్తమ ఆడియోగ్రఫీకి జాతీయ చలనచిత్ర అవార్డు 
 2015: చార్లీ (మలయాళం) సినిమాకు ఉత్తమ సౌండ్ మిక్సింగ్ కోసం కేరళ రాష్ట్ర చలనచిత్ర అవార్డు
 2013: చప్పా కురిష్, ఉరుమి సినిమాలకు ఉత్తమ సౌండ్ మిక్సింగ్ కోసం కేరళ రాష్ట్ర చలనచిత్ర పురస్కారం
 2013: మంచాడికురు (మలయాళం) సినిమాకు ఉత్తమ సౌండ్ డిజైన్‌గా పెర్ల్ అవార్డు
 2012: మంచాడికురు (మలయాళం) సినిమాకు ఉత్తమ సౌండ్ మిక్సింగ్ కోసం కేరళ రాష్ట్ర చలనచిత్ర అవార్డు
 2012: ఉరుమి సినిమాకు ఉత్తమ సౌండ్ డిజైనర్‌గా సూర్య టివి అవార్డు
 2011: ఉరుమి సినిమాకు ఉత్తమ సౌండ్ మిక్సింగ్ కోసం రిపోర్టర్ ఛానల్ అవార్డు
 2011: ఉరుమి సినిమాకు కేరళ రాష్ట్ర చలనచిత్ర అవార్డులు
 2006: కీర్తిచక్ర సినిమాకు ఉత్తమ సౌండ్ మిక్సింగ్ కోసం కేరళ ఫిల్మ్ క్రిటిక్స్ అవార్డు
 2006: అనంతబద్రం సినిమాకు ఉత్తమ ఆడియోగ్రఫీకి అమృత ఫెర్టానిటీ అవార్డు

సినిమాలు

మూలాలు 

జీవిస్తున్న ప్రజలు
1977 జననాలు
భారత జాతీయ చలనచిత్ర పురస్కార విజేతలు
భారతీయ సినిమా వ్యక్తులు
కేరళ వ్యక్తులు